CELEX: 32007R1137
Language: bg
Date: 2007-10-01 00:00:00
Title: Регламент (ЕО) № 1137/2007 на Комисията от 1 октомври 2007 година относно разрешаването на Bacillus subtilis (O35) като фуражна добавка (Текст от значение за ЕИП)

2.10.2007   
            
            
               BG
            
            
               Официален вестник на Европейския съюз
            
            
               L 256/5
            
         
      РЕГЛАМЕНТ (ЕО) № 1137/2007 НА КОМИСИЯТА
   
   от 1 октомври 2007 година
   относно разрешаването на Bacillus subtilis (O35) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаването на добавките за използване при храненето на животните и определя мотивите и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително на препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на препарата от Bacillus subtilis DSM 17299 (O35) като фуражна добавка за пилетата за угояване, който следва да бъде класифициран в категорията „зоотехнически добавки“.
            
         
               (4)
            
            
               В становището си от 17 октомври 2006 г. Европейският орган за безопасност на храните („органът“) заключи, че препаратът от Bacillus subtilis DSM 17299 (O35) не оказва неблагоприятно въздействие върху здравето на животните, човешкото здраве или околната среда (2). Органът заключи също така, че въпросният препарат не представлява каквато и да било друга опасност, която би могла да изключи разрешаването му в съответствие с член 5, параграф 2 от Регламент (ЕО) № 1831/2003. В становището си органът препоръчва подходящи мерки относно сигурността на потребителите. Според него е ненужно да се предвиждат специфични изисквания по отношение на мониторинга след пускането на пазара. В процеса на изготвяне на становището си органът също така провери доклада относно метода за анализ на фуражната добавка във фуража, предоставен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на въпросния препарат показва, че условията за разрешително, предвидени в член 5 от Регламент (ЕО) № 1831/2003, са спазени. Съответно употребата на този препарат, така както е предвидено в приложението към настоящия регламент, следва да бъде разрешена.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категорията „Зоотехнически добавки“ и към функционалната група „Стабилизатори на чревната флора“, се разрешава като добавка при храненето на животните при условията, определени в това приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 октомври 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  Становище на Научната група по добавките и продуктите или веществата, използвани в храните за животни, и на Експертната група по генетично модифицираните организми относно безопасността и ефикасността на микробиологичния продукт „O35“, препарат от Bacillus subtilis, като фуражна добавка за пилета за угояване, в съответствие с Регламент (ЕО) № 1831/2003. Прието на 17 октомври 2006 г.The EFSA Journal (2006) 406, 1—11.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляря на разрешителното
               
               
                  Добавка
                  (търговско наименование)
               
               
                  Състав, химична формула, описание, метод за анализ
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на разрешителния период
               
            
                  CFU/kg пълноценна храна със съдържание на влага 12 %
               
            
                  Категория на зоотехническите добавки. Функционална група: стабилизатори на чревната флора
               
            
                  4b1821
               
               
                  Chr. Hansen A/S
               
               
                  
                     Bacillus subtilis DSM 17299
                  (O35)
               
               
                  
                               
                           
                           
                              Състав на добавката:
                              Препарат от Bacillus subtilis DSM 17299
                              Съдържащ минимум 1,6 × 109 CFU/g добавка
                           
                        
                               
                           
                           
                              Характеристика на активното вещество:
                              
                                 Bacillus subtilis DSM 17299 концентрат от спори
                           
                        
                               
                           
                           
                              Метод за анализ (1):
                              Метод за преброяване чрез разстилане, посредством триптон-соев агар, с предварително подгряване на пробите от храна
                           
                        
               
                  Пилета за угояване
               
               
                  —
               
               
                  8 × 108
                  
               
               
                  1,6 × 109
                  
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срока на годност и устойчивостта на гранулиране.
                           
                        
                              2.
                           
                           
                              Употребата е разрешена във фуражи, съдържащи следните разрешени коксидиостатици: диклазурил, халофугинон и робенидин.
                           
                        
               
                  22 октомври 2017 г.
               
            
         (1)  Подробности относно методите за анализ се намират на следния интернет адрес на референтната лаборатория на Общността: www.irmm.jrc.be/crl-feed-additives